**DĖL LĖŠŲ SKYRIMO**

 2025 m. rugpjūčio 13 d. Nr. DĮV-438

 Šilalė

Vadovaudamasi Lietuvos Respublikos vietos savivaldos įstatymo 34 straipsnio 6 dalies 1 papunkčiu, vykdydama Šilalės rajono savivaldybės mero 2025 m. rugpjūčio 6 d. potvarkį Nr. MPA-109(6.2 E) „Dėl kasmetinių atostogų suteikimo Andriui Jančauskui“, atsižvelgdama į Varsėdžių kaimo bendruomenės pirmininkės 2025 m. liepos 24 d. prašymą „Dėl Šv. Roko atlaidų“, Lietuvos pensininkų sąjungos „Bočiai“ Šilalės rajono bendrijos pirmininkės 2025 m. liepos 17 d. prašymą „Dėl autobuso nuomos apmokėjimo, už choristų ir muzikantų nuvežimą į zoninį pagyvenusių žmonių festivalį „Sueikem, Žemaitę, į didelį būrį“, Šventojoje“, Lietuvos pensininkų sąjungos „Bočiai“ Šilalės rajono bendrijos pirmininkės 2025 m. liepos 17 d. prašymą „Dėl autobuso nuomos apmokėjimo, už choristų ir muzikantų nuvežimą į respublikinę LPS „Bočiai“ šventę „Jūra ošia bočių dainą Lietuvai“, kuri vyks Klaipėdoje“, Palentinio kaimo bendruomenės pirmininko 2025 m. birželio 26 d. prašymą „Dėl lėšų skyrimo“, Kaimų bendruomenės „Saulietekis“ valdybos pirmininkės 2025 m. liepos 10 d. prašymą, Lietuvos šaulių sąjungos LDK Kęstučio šaulių 7-osios rinktinės Šilalės S. Girėno šaulių 703-osios kuopos vado pavaduotojo 2025 m. liepos 17 d. raštą ir Lietuvos politinių kalinių ir tremtinių sąjungos Šilalės filialo tarybos 2025 m. rugpjūčio 7 d. prašymą:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr. 1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 2500,0 Eur:

1.1. Varsėdžių kaimo bendruomenei – 500,0 Eur (padengti Šv. Roko atlaidams skirto koncerto išlaidas);

1.2. Lietuvos pensininkų sąjungos „Bočiai“ Šilalės rajono bendrijai – 300,0 Eur (padengti autobuso nuomos išlaidų dalį);

1.3. Palentinio kaimo bendruomenei – 300,0 Eur (prisidėti prie organizuojamos ekskursijos po Biržų rajoną išlaidų dalį);

1.4. Kaimų bendruomenei „Saulietekis“ – 500,0 Eur (prisidėti prie bendruomenės organizuojamos ekskursijos po Birštoną ir jo apylinkes išlaidų dalį);

1.5. Lietuvos šaulių sąjungos LDK Kęstučio šaulių 7-osios rinktinės Šilalės S. Girėno šaulių 703-iajai kuopai – 400,0 Eur (padengti mobiliojo palydovinio ryšio sistemos „Starlink“ įsigijimo išlaidų dalį);

1.6. Lietuvos politinių kalinių ir tremtinių sąjungos Šilalės filialo tarybai – 500,0 Eur (padengti 2025 m. rugpjūčio 23 d. Šilalės rajono Pajūrio miestelyje vyksiančio Lietuvos partizanų ir jų bendražygių pagerbimo bei stelų atidengimo ir pašventinimo renginio maisto produktų pirkimo išlaidas).

2. P a v e d u Šilalės rajono savivaldybės administracijos Centralizuotam buhalterinės apskaitos skyriui parengti lėšų naudojimo sutartį su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Veiklos administravimo skyriaus vedėja,

pavaduojanti Administracijos direktorių Roberta Pocienė